EkBass/fiwiki-20250220-pages-articles huggingface dataset:
SS-12 Scaleboard

__NOTOC__ SS-12 Scaleboard (Naton raportointinimi) on venäläinen, Neuvostoliiton aikaan kehitetty taktinen ydinohjus. venäläinen nimitys TR-1, 9P20. Sen kantama oli noin 900 km. Ohjuksessa oli yksi taktinen ydinkärki. Ajoaineenaan tämä ohjus käytti nestemäistä polttoainetta.Hogg, I., 2011: s. 139 Asetyyppi oli aktiivissa palveluskäytössä vuosina 1969–1989, kahden vuosikymmenen ajan tarkalleen. SS-12 Scaleboardia ei koskaan käytetty Neuvostoliiton ulkopuolella. Ase kuljetettiin erillisessä suojasäiliössä 8x8 pyöräajoneuvolla. Tästä seurasi se, että melko harvat pääsivät itse ohjusasetta näkemään, ja sitä epäiltiin jopa myytiksi etenkin länsimaissa. Ase oli hidas laukaista, sillä se täytyi tankata nestepolttoaineella ennen laukaisua. SS-12 tarvitsi lisäksi huomattavan paljon erityyppisiä, niin kutsuttuja tukiajoneuvoja. Siitä huolimatta tämä oli nopeampi asettaa laukaisukuntoon, kuin Scud-luokan ohjukset. SS-12 korvattiin myöhemmin uudenaikaisemmilla ohjusaseilla kuten SS-22. == Ohjusaseen mittoja ja tietoja == * laukaisumassa: 9 700 kg * kantama: 900 km * tarkkuus: n. 370 metriä CEP * pituus: 12 m * läpimitta: 1 m * ohjausjärjestelmä: inertiasuunnistus * polttoainejärjestelmä: yksivaiheinen, nestemäinen * taistelulataus: 1x ydinkärki, 500 kT == Lähteet == * Hogg, Ian: Tykistö- ja ohjusaseet. Karisto, Hämeenlinna, 2011. Suom. Petri Kortesuo. Alkuteos englanniksi, 2000: Amber Books Ltd. ISBN 978-951-23-5456-6. === Viitteet=== == Aiheesta muualla == Luokka:Ydinaseet Luokka:Ohjukset
Viipurin linja-autoasema

Viipurin linja-autoasema () sijaitsee kaupungin keskustassa Salakkalahden pohjoispuolella, aivan Viipurin rautatieaseman ja Hotelli Družban tuntumassa. Se kuuluu alueeseen, josta käytetty suomalainen nimi on Revonhäntä. Viipurin kaupunginarkkitehdin Väinö Keinäsen suunnittelema, funktionalismia ja klassismia edustava rakennus on valmistunut vuonna 1932, ja sitä laajennettiin 1936.Linja-autoasemien historiaa Rakennusperintö. Viitattu 23.10.2014. == Historia == Viipurin linja-autoasema oli Pohjoismaiden ensimmäinen kunnallinen ja omaa tehtäväänsä varten rakennettu linja-autoasema. Sitä edeltäneet linja- autoasemat toimivat yksityisten öljy-yhtiöiden ylläpitämien huoltoasemien yhteydessä tai vuokratiloissa. Salakkalahden puistoon valmistuneessa linja- autoasemassa oli avara odotustila, lipunmyynti- ja konttoritilat, tavaransäilytys, kuljettajien lepotilat, puhelinkioskeja, WC, kahvila- ravintola sekä kaksi myymälää. Tilaohjelma oli täysin uudenlainen Suomessa, ja linja-autoasemia on suunniteltu sen mukaan nykypäivään saakka. Viipurin linja- autoasemasta otettiin mallia muun muassa muutamaa vuotta myöhemmin valmistuneeseen Turun linja-autoasemaan.Turun linja-autoasema ympäristöineen Museovirasto. Viitattu 23.10.2014. Aseman laiturialue oli alun perin tarkoitettu viidelle saapuvalle ja viidelle lähtevälle linja-autolle. Sen suunnittelusta vastasi Viipurin asemakaava-arkkitehti Otto-Iivari Meurman. Liikenteen kasvaessa nopeasti, linja-autoasema laajennettiin nykyiseen muotoonsa vuonna 1936 arkkitehti Uno Ullbergin piirustusten mukaan.Linja- autoasema VirtuaaliViipuri 1939. Viitattu 23.10.2014. == Lähteet == == Aiheesta muualla == Luokka:Linja-autoasemat Luokka:Viipurin rakennukset ja rakennelmat Luokka:Viipurin liikenne
Hotelli Družba

Hotelli Družba (, suom. ”ystävyys”) on Viipurin keskustassa Salakkalahden pohjoisrannalla sijaitseva hotelli, jonka läheisyydessä ovat muun muassa Viipurin rautatie- ja linja-autoasemat. Hotelli Družbassa on 180 vuodepaikkaa sekä runsaasti muita palveluja, kuten kasino, kolme ravintolaa ja yökerho.Hotelli Druzhba Viipurin kaupunki. Viitattu 23.10.2014. Neuvostoliiton aikana vuonna 1982 valmistuneen hotellin on urakoinut suomalainen Perusyhtymä Oy.Tartu tilaisuuteen — kasva Venäjällä: Rakennusalan Venäjä-strategia s. 46. Rakennusteollisuus RT ry, 2006. Viitattu 23.10.2014. Sen ovat suunnitelleet arkkitehdit V. N. Štšerbin ja Ilmo Valjakka.12\. Гостиница "Дружба". Архитекторы В.П.Щербин и И.Вальякка. 1982 г. Terijoki.sbp.ru. Viitattu 29.12.2022.Denis Lavrov: Выборгская «Дружба»: 40 лет в туриндустрии Газета «Выборг» 12.3.2021. Viitattu 29.12.2022. Sitä on remontoitu vuosina 1998–1999 ja 2008.Druzhba Saimaa Travel. Viitattu 23.10.2014. == Katso myös == *Viru- hotelli == Lähteet == == Aiheesta muualla == *Hotelli Družban kotisivut (venäjäksi ja englanniksi) Luokka:Viipurin hotellit Luokka:Ilmo Valjakan suunnittelemat rakennukset
Perusyhtymä

Perusyhtymä Oy oli vuonna 1940 nimellä Pellonraivaus Oy perustettu suomalainen rakennusliike. Sen alkuperäinen tehtävä oli luovutetusta Karjalasta evakuoidun siirtoväen asuttaminen sekä uudisraivauksen edistäminen. Suomen valtio oli yhtiön pääosakas vuoteen 1945 saakka.Arkistolaitos Viitattu 23.10.2014. Tämän jälkeen yrityksestä kasvoi Olavi Jaakkolan Viitattu 23.10.2014. ja Kauko Maijalan Viitattu 23.10.2014. johdolla yksi Suomen suurimmista rakennusalan konserneista Polar-Yhtymän, Hakan ja Puolimatkan ohella. Vuonna 1961 Pellonraivaus Oy hankki omistukseensa Yleisen Insinööritoimiston ja Insinööritoimisto Vesto Oy:n osake-enemmistön. Molemmat jatkoivat kuitenkin toimintaansa itsenäisinä. Vuonna 1968 Pellonraivaus muutti nimensä Perusyhtymäksi, joka tuli myöhemmin 1970-luvulla tunnetuksi erityisesti Neuvostoliitossa tekemistään rakennusprojekteista.Yli 100-vuotinen YIT YIT. Viitattu 23.10.2014. Niistä merkittävin oli Kostamuksen kaivoskombinaatti Karjalan tasavallassa. Neuvostoliiton projekteissa Perusyhtymä oli mukana myös usean rakennusliikkeen perustaman yhteenliittymän Finn-Stroin kautta. Vuonna 1986 Insinööritoimisto Veston toiminta yhdistettiin Yleiseen Insinööritoimistoon, joka puolestaan liitettiin vuotta myöhemmin Perusyhtymään. Uuden yhtiön nimeksi tuli YIT-Yhtymä Oy. == Lähteet == Luokka:Entiset suomalaiset rakennusyritykset
FS Éridan (M641)

Éridan (runkonumero M641) on Ranskan laivaston 1984 palvelukseen otettu Éridan-luokan miinantorjunta-alus (). == Valmistus == Alus tilattiin Lorientin telakalta, missä köli laskettiin 20. joulukuuta 1977. Se laskettiin vesille 7. maaliskuuta 1981 ja otettiin palvelukseen 14. huhtikuuta 1984.Marine Militaire - Éridan == Palvelus == Alus oli 2014 aktiivipalveluksessa sijoitettuna Brestiin. == Lähteet == * === Viitteet === Luokka:Eridan-luokan miinantorjunta-alukset
Deathscapes of the Subconscious

__NOTOC__ Deathscapes of the Subconscious on yhdysvaltalaisen death metal -yhtye Omnihilityn toinen studioalbumi. Se julkaistiin 22. heinäkuuta 2014 levymerkillä Unique Leader Records. == Kappaleet == # # # # # # # # # == Kokoonpano == * Dan the Impaler – kitara, bassokitara * John Kurzejeski – laulu * Steve Crum – rummut \+ * Mark Cooper – grafiikka * Zack Ohren – tuottaja == Arvostelut == * Heavy Metal Tribune: Heavy Metal Tribune * Angry Metal Guy: Angry Metal Guy * Metal Temple: 10/10Metal Temple * The Metal Observer: 6.5/10The Metal Observer == Lähteet == == Aiheesta muualla == * * Deathscapes of the Subconscious discogs.com -sivustolla Luokka:Vuoden 2014 albumit Luokka:Omnihilityn albumit
A Never-Ending Cycle of Atonement

__NOTOC__ A Never-Ending Cycle of Atonement on yhdysvaltalaisen death metal -yhtye Inanimate Existencen toinen studioalbumi. Se julkaistiin 24. kesäkuuta 2014 levymerkillä Unique Leader Records. Albumi on jaettu kahteen osioon, The Old World (kappaleet 1–4) sekä The New World (kappaleet 5–8). == Kappaleet == # # # # # # # # == Kokoonpano == ;Yhtye * Ron Casey – rummut * Joel Guernsey – kitara, bassokitara (kappaleet 1, 4, 6 ja 8) * Cameron Porras – kitara, bassokitara (kappaleet 2, 3, 5 ja 7), taustalaulu * Riley McShane – laulu ;Vierailevat muusikot * Kaitlyn Kehl – laulu (kappaleet 4 ja 7) * Steve Marshall – klarinetti, bassohuilu (kappaleet 1, 4 ja 8) ;Tuotanto * Zack Ohren – tuottaja * Max Zigman – äänittäjä * Guang Yang – grafiikka == Arvostelut == * Angry Metal Guy: Angry Metal Guy review * Metal Temple: 8/10Metal Temple: Album review * The Metal Observer: 7.5/10The Metal Observer: Album review == Lähteet == == Aiheesta muualla == * * Luokka:Inanimate Existencen albumit Luokka:Vuoden 2014 albumit
Evolutionary Miscarriage

Evolutionary Miscarriage on yhdysvaltalaisen teknisen death metalin yhtyeen Pilloryn toinen studioalbumi. Se julkaistiin kesäkuussa 2014 levymerkillä Unique Leader Records. == Kappaleet == # # # # # # # # # # # == Kokoonpano == * Darren Cesca – laulu, kaikki instrumentit == Arvostelut == * Angry Metal Guy: Angry Metal Guy review * The Metal Observer: 5/10The Metal Observer: Album review * Metal Temple: 7/10Metal Temple review == Lähteet == == Aiheesta muualla == * * Luokka:Pilloryn albumit Luokka:Vuoden 2014 albumit
Rammaa

”Rammaa” on suomalaisyhtye TCT:n kappale. Universal Music julkaisi kappaleen 5. syyskuuta 2014 yhtyeen toisena singlenä heidän esikoisalbumiltaan. TCT on säveltänyt ja sanoittanut kappaleen yhdessä Erik Nyholmin kanssa. Ville Salmisen ohjaama musiikkivideo kappaleesta julkaistiin YouTubessa yhtyeen Vevo-kanavalla 4. syyskuuta 2014. Videolla TCT:n jäsenet juhlivat kaupungin kaduilla sekä kotibileissä. == Kappaleet == # # == Lähteet == Luokka:Vuoden 2014 kappaleet Luokka:TCT:n kappaleet
FS Cassiopée (M642)

Cassiopée (runkonumero M642) on Ranskan laivaston 1984 palvelukseen otettu Éridan-luokan miinantorjunta-alus (). == Valmistus == Alus tilattiin Lorientin telakalta, missä köli laskettiin 26. maaliskuuta 1979. Se laskettiin vesille 26. syyskuuta 1981 ja otettiin palvelukseen 5. toukokuuta 1984.Marine Militaire - Cassiopée == Palvelus == Toukokuun lopulla 2012 alus vieraili Ranskan laivasto-osaston mukana Helsingin Katajanokalla, missä se oli avoinna yleisölle 25.-26. toukokuuta. Osaston muut alukset olivat Commandant Blaison ja Sagittaire. Alus oli 2014 aktiivipalveluksessa sijoitettuna Brestiin. == Lähteet == * === Viitteet === Luokka:Eridan-luokan miinantorjunta-alukset
Natriumvetysulfidi

Natriumvetysulfidi (NaHS) on natrium- ja vetysulfidi-ionien muodostama epäorgaaninen ioniyhdiste. Ainetta käytetään metallien jalostuksessa, tekstiiliteollisuudessa ja orgaanisen kemian synteeseissä. ==Ominaisuudet== Puhtaana natriumvetysulfidi on huoneenlämmössä valkoista tai väritöntä kitestä ainetta. Kaupallinen tuote on usein väriltään kellertävää. Yhdiste liukenee runsaasti veteen muodostaen emäksisen liuoksen. Kidevedettömän yhdisteen lisäksi tunnetaan myös kidevedelliset dihydraatti (NaHS·2H2O) ja trihydraatti (NaHS·2H2O). Natriumvetysulfidi on natriumsulfidin tavoin voimakas pelkistin ja hapettuu kosteassa ilmassa sulfiiteiksi, tiosulfaateiksi ja polysulfideiksi. ==Valmistus ja käyttö== Natriumvetysulfidia voidaan valmistaa divetysulfidin ja natriumsulfidin tai natriumhydroksidin välisellä reaktiolla. Muodostuva tuoteliuos kuivataan ruiskukuivauksella. Näin saadaan usein kidevedellistä natriumvetysulfidia. Natriumvetysulfidia muodostuu myös petrokemianteollisuuden rikinpoistoprosessien sivutuotteena. :H2S + Na2S → 2 NaHS :H2S + NaOH → NaHS + H2O Natriumvetysulfidia voidaan käyttää metallurgiassa vaahdotusprosessissa apuaineena. Muita käyttökohteita ovat paperinvalmistus, karvojen poistaminen nahkasta, tekstiilien värjäyksessä, orgaanisissa synteeseissä, rikkiyhdisteiden valmistamiseen ja raskasmetallien saostamiseen. ==Lähteet== ==Aiheesta muualla== * Luokka:Natriumyhdisteet Luokka:Sulfidit
Saatava

Saatava tarkoittaa sitä, että velkojalla on saatavia velalliselta. Konkurssissa saatava on aina rahamääräinen.Mitä tarkoittaa konkurssisaatava, Nettilaki.com Jos kirjanpidossa taseessa oleva saatava on niin epävarma, että se todennäköisesti jää saamatta, se vähennetään tuloslaskelmassa kuluna.Edilex Velallisen näkökulmasta kyse on velasta, ja se vanhentuu kolmessa vuodessa erääntymisajankohdasta. Velkoja eli se jolle kyseessä on saatava, voi kuitenkin katkaista vanhentumisen.Minilex, Velan vanheneminen konkurssissa ==Katso myös== *Myyntisaaminen *Saamisoikeus *Velka ==Lähteet== Luokka:Liiketalous Luokka:Kirjanpito
Neolloydia

Neolloydia on kaktuskasvien heimoon kuuluva suku. Nimensä se on saanut kasvitieteilijä Francis E. Lloydin mukaan.Anderson 2001:479 == Tuntomerkit == Suvun molemmat lajit ovat matalakasvuisia, yksivartisia, joskus löyhästi mätästäviä. Varsi on pallomainen tai lieriömäinen, hieman kellertävän vihreä. Varren kärki on tavallisesti vaalean villakarvainen ja korkeutta varrella on 5-24 cm. Varsi on uurteeton, mutta kyhmyt (podariot) ovat hyvin kehittyneitä. Niissä on kahdenlaisia areoleja, jotka ovat uurteisia. Keskipiikkejä on yksi tai kaksi, harvoin jopa kuusi ja joskus ne voivat puuttua. Säteittäispiikkejä on 10-25 ja ne ovat vaaleita ja tummakärkisiä sekä suoria. Kukat kehittyvät nuorten podarioiden uurteen tyvelle ja ovat suppilomaisia, melko pieniä, väriltään magentanpunaisia. Hedelmä on pyöreä, vihreä, vanhemmiten ruskehtava, aluksi mehevä, myöhemmin kuiva, avautumaton ja paljaspintainen. Siemenet ovat mustia ja päärynän muotoisia.Anderson 2001:480 == Levinneisyys == Lajit kasvavat Länsi-Teksasissa ja Meksikossa aivan eteläisintä osaa lukuun ottamatta. == Lajit == Lajeja suvussa on kaksi: Neolloydia conoidea ja N. matehualensis. == Lähteet == Anderson E. F. 2001: The Cactus Family. - Timber Press. Portland, Oregon. ISBN 0-88192-498-9 === Viitteet === == Aiheesta muualla == Luokka:Kaktuskasvit
Myyntisaaminen

Myyntisaaminen on myynnistä syntynyt saatava, kun maksu suoritetaan tavaran tai palvelun toimittamisen jälkeen. Myyntisaamiset kirjataan yrityksen taseeseen. Myyntisaamisia syntyy useimmissa liiketoiminnoissa, koska käteiskauppa ei ole aina käytännössä mahdollista. ==Myyntisaamisten kiertoaika== Myyntisaamisten kiertoaika kertoo, montako päivää asiakkailta menee laskun maksamiseen: :\mathrm{Myyntisaamisten~kiertoaika,~pv} = \frac{\mathrm{Myyntisaamiset}}{\mbox{Liikevaihto (12 kk)}} \cdot {365} Myyntisaamiset sitovat yrityksen pääomaa. Kiertoajan lyhentäminen parantaa yrityksen maksuvalmiutta. Jos maksuajat ovat pitkiä ja myyntisaamisia paljon tarvitaan rahoitusta enemmän kuin tilanteessa, jossa maksuajat ovat lyhyitä ja myyntisaamisia vähemmän. ==Alaskirjaukset== Tilinpäätöksessä myyntisaamisista voidaan tehdä alaskirjauksia. Alaskirjatut myyntisaamiset vähentävät tulosta. ==Katso myös== *Factoring, myyntisaamisten käyttö rahoituksessa *Ostovelka == Lähteet == Luokka:Liiketalous Luokka:Kirjanpito Luokka:Tilinpäätösanalyysi
Factoring

Factoring on rahoitusmuoto, jossa yritys saa rahoitusta myyntisaamisiaan vastaan. Factoring on tavaroiden ja palveluiden myynnistä syntyneiden laskusaatavien rahaksi muuttamista (diskonttaamista) rahoitusyhtiön myöntämän luoton avulla. Factoring on rahoituspalvelu, jonka avulla yrityksen myyntisaatavat saadaan heti rahaksi. Kansainvälisesti factoring mielletään usein yleiskäsitteenä kaikille laskurahoituksen eri muodoille, joissa myyntisaatavien rahoitus hoidetaan joko niitä myymällä, tai niin että ne toimivat rahoituksen vakuutena. Factoringluototusta varten solmitaan rahoitussopimus, jonka mukaan myyjäyritys siirtää säännöllisesti kaikki asiakaslaskunsa rahoittajalle luotottamista varten. Laskut joko pantataan tai myydään rahoitusyhtiölle. Rahoitusta myyjäyritys saa sovittuun enimmäismäärään (luottolimiittiin) saakka. Rahoitusyhtiö perii yleensä factoringpalkkion tiettynä prosenttiosuutena jokaisen siirretyn laskusaatavan määrästä. Muita kuluja ovat luoton korko ja mahdollinen järjestelypalkkio luottolimiitin myöntämisestä tai muuttamisesta. == Laskusaatavien panttaus == Suomessa tavallisinta on, että myyjäyritys panttaa laskusaatavansa rahoituksen vakuudeksi rahoitusyhtiölle. Luottoriski säilyy tällöin myyjäyrityksellä. Myyjäyritys tekee laskuun merkinnän, jonka mukaan ostajan tulee maksaa lasku rahoittajalle. Rahoitusyhtiö maksaa laskusta myyjäyritykselle sovitun osuuden, esimerkiksi 80 %. Loppuosan rahoitusyhtiö maksaa sitten, kun ostaja on maksanut koko laskun rahoittajalle. == Laskusaatavien kauppa == Panttauksen sijaan voi yritys myydä laskusaatavansa rahoitusyhtiölle. Silloin rahoitusyhtiö yleensä kantaa riskin ostajien maksukyvystä. Laskusaatavien ostaminen on tavallista kansainvälisessä factoringissä mutta jossain määrin myös Suomessa. == Lähteet == Luokka:Rahoitus Luokka:Englanninkieliset sanat ja sanonnat
Ostovelka

Ostovelka on ostamisesta syntynyt velka. Asiakkaan tulee maksaa myyjälle tavaran toimittamisen jälkeen. Asiakkaalle annetussa laskussa on merkittynä maksuaika, joka tarkoittaa aikaa, jonka sisällä yritys toivoo maksun tapahtuvan. Ostovelan vastapuoli on myyntisaaminen, joka syntyy tavaran myyjälle. Ostovelat ovat yrityksen taseessa ja niitä seurataan kirjanpidossa, usein erityisessä ostoreskontrassa. Ostovelkojen määrän muutos vaikuttaa positiivisesti tai negatiivisesti kassavirtalaskelmaan. == Ostovelkojen kiertoaika == Ostovelkojen kiertoaika kertoo ostolaskun keskimääräisen maksuajan päivissä: : \mathrm{Ostovelkojen~kiertoaika,~pv} = \frac{\mathrm{Ostovelat}}{\mbox{Tavaroiden ja palveluiden ostot (12 kk)}} \cdot {365} Jos ostovelkojen kiertoaika on pidempi kuin myyntisaamisten kiertoaika, se on hyvä asia: yritys saa toimittajiltaan rahoitusta enemmän kuin antaa sitä omille asiakkailleen. ==Ostolaskujen rahoitus== Confirming tai käänteinen factoring on ostolaskujen rahoitusta. ==Katso myös== *Myyntisaaminen == Lähteet == Luokka:Liiketalous Luokka:Kirjanpito Luokka:Tilinpäätösanalyysi
Rahoituslaskelma

Rahoituslaskelma on maksu- tai suoriteperusteella laadittu rahavirtalaskelma, joka kertoo rahan liikkeet tilikauden aikana. Rahoituslaskelma kertoo havainnollisesti, mihin saakka yrityksen tulorahoitus riittää. Rahoituslaskelmia ovat maksuperusteinen kassavirtalaskelma ja suoriteperusteinen käyttöpääomavirtalaskelma eli liikepääomavirtalaskelma. Rahoituslaskelma voidaan laatia myös konsernille. Rahoituslaskelma sisältyy tilinpäätökseen. Velvollisuus laatia rahoituslaskelma koskee ainoastaan suuryrityksiä ja PIE-yhteisöjä joihin lukeutuvat listayhtiöt, luottolaitokset sekä vakuutusyhtiöt. Suurina pidetään yrityksiä, joilla sekä päättyneellä että sitä edeltävällä tilikaudella on ylittynyt vähintään kaksi Kirjanpitolain 1:4c §:ssä tarkoitetuista rajoista. Kirjanpitolaissa tarkoitetut rajat ovat: * 1) taseen loppusumma 20 000 000 euroa; 2) liikevaihto 40 000 000 euroa; 3) tilikauden aikana palveluksessa keskimäärin 250 henkilöä. Kassavirtalaskelma voidaan laatia kahdella tavalla. Perinteinen tapa on muokata tuloslaskelmasta ja taseesta kassavirtalaskelma. Toinen on pitää kassavirtakirjanpitoa ja laatia sen perusteella kassavirtatilinpäätös. Periaatteessa kassavirtalaskelmassa korjataan tuloslaskelman lukuja siten, että niistä eliminoidaan laadintaperiaatteista johtuvien jaksotuserien vaikutus. Kirjapitolautakunnalla (KILA) on yleisohje rahoituslaskelman laadinnasta. International Accounting Standards Committeen (IASC) IAS 7 Cash Flow Statements -standardi on merkittävä. Yritystutkimusneuvottelukunnalla (YTN) on suositukset kassavirtalaskelman laatimisesta. Rahoituslaskelmalla ei ole yleisesti vakiintunutta muotoa. Käytännössä esiintyy sekä Suomessa että ulkomailla useita eri muotoja. Kassavirtalaskelman loppusumma voi olla positiivinen tai negatiivinen. Kassavirtalaskelman loppusumma osoittaa kasvoivatko vai vähenivätkö kassavarat ja kuinka paljon. Suomessa kassavirtalaskelma kuitenkin laaditaan merkitsemällä loppusumma nollaksi, ja laskelmassa osoitetaan täten liiketoiminnan, investointien ja rahoituksen kassavirtojen menevän tasan. Kassavirtalaskelmassa keskeisiä kassavirtaan vaikuttavia eriä ovat myyntisaamisten, ostovelkojen ja varaston muutokset. == Sisältö == Kirjanpitoasetuksen 2. luvun 1 §:n mukaan rahoituslaskelmasta on ilmettävä: *liiketoiminnan rahavirta *investointien rahavirrat *rahoituksen rahavirrat == Katso myös == *Käyttöpääoma *Vapaa kassavirta == Lähteet == ==Aiheesta muualla== *Kirjanpitolautakunnan yleisohje rahoituslaskelman laadinnasta *IAS 7 — Statement of Cash Flows Luokka:Laskentatoimi
Baby Don’t Lie

Baby Don't Lie on yhdysvaltalaisen poplaulaja Gwen Stefanin single vuodelta 2014. ==Kappaleet== Digitaalinen julkaisu # Luokka:Vuoden 2014 kappaleet Luokka:Gwen Stefanin kappaleet
Tremellomycetes

Tremellomycetes on avokantaisten alakaareen kuuluva luokka kantasienten kaaressa. == Luokitus == * Lahko Cystofilobasidiales ** Heimo Cystofilobasidiaceae *** Suku Cystofilobasidium *** Suku Cuehomyces *** Suku Itersonilia *** Suku Mrakia *** Suku Phaffia *** Suku Tausonia *** Suku Udeniomyces *** Suku Xanthophyllomyces * Lahko Filobasidiales ** Heimo Filobasidiaceae *** Suku Filobasidium * Lahko Tremellales ** Heimo Carcinomycetaceae ** Heimo Cuniculitremaceae *** Suku Cuniculitrema *** Suku Feliomyces *** Suku Kockowaella *** Suku Sterigmatosporidium ** Heimo Phragmoxenidiaceae *** Suku Phragmoxenidium ** Heimo Rhynchogastremataceae *** Suku Rhynchogastrema ** Heimo Sirobasidiaceae *** Suku Sirobasidium *** Suku Xenolachne ** Heimo Tetragoniomycetaceae ** Heimo Tremellaceae *** Suku Auriculibuller *** Suku Biatoropsis *** Suku Bullera *** Suku Bulleribasidium *** Suku Bulleromyces *** Suku Cryptococcus *** Suku Dictyotremella *** Suku Dioszegia *** Suku Filobasidiella *** Suku Holtermannia *** Suku Hormomyces *** Suku Kwoniella *** Suku Neotremella *** Suku Papiliotrema *** Suku Siloterema *** Suku Tremella **** Laji Keltahytykkä Tremella mesentrica **** Laji Liuskahytykkä Tremella foliacea **** Laji Loishytykkä Tremella encephala *** Suku Trimorphomyces *** Suku Tsuchiyaea ** Heimo Trichosporonaceae == Lähteet == *
Neoraimondia

Neoraimondia on eteläamerikkalainen kaktuskasvisuku. Sen nimi on annettu italialaisen luonnontutkijan Antonio Raimondin mukaan. Hän tutki Perun kasvillisuutta ja maantiedettä.Anderson 2001: 481. == Tuntomerkit == Suvun lajit ovat kookkaita, haaroittuvia, pensastavia tai puumaisia ja kynttelikkömäisiä, 15 metrin korkeuden saavuttavia kaktuksia. Varret ovat pystyjä, uurteisia, tavallisesti harmaanvihreitä. Leveitä uurteita on 4–8. Areolit eli kääpiöversot ovat tappimaisia, kookkaita, ruskeakarvaisia, piikkisiä, ja niiden kasvu jatkuu monen vuoden ajan. Piikkejä on niissä kussakin 12 tai enemmän ja ne ovat taipuisia, jopa 25 cm:n pituisia. Kukat kehittyvät pidentyneihin areoleihin, ja kasvit ovat päiväkukkijoita. Kukka on muodoltaan suppilomainen, väriltään vaaleanpunainen tai vaalea; pohjuksessa on suomuja ja karvaisia ja toisinaan myös sukasellisia areoleja. Hedelmä on pyöreä ja sen pinnalla on ruskeahuopaisia areoleja, joissa on myös lyhyitä piikkejä. Siemenet ovat mustia ja pienikuoppaisia; niissä on limainen vaippa. == Lajit ja levinneisyys == Suvun kahdesta lajista toinen (Neoraimondia arequipensis) kasvaa Perun rannikkoalueen kuivissa osissa ja Andien alarinteillä, toinen (Neoraimondia herzogiana) Keski-Boliviassa 1500–2000 metrin korkeudessa.Anderson 2001: 482. == Lähteet == * Anderson E. F. 2001: The Cactus Family. - Timber Press. Portland, Oregon. ISBN 0-88192-498-9. === Viitteet === Luokka:Kaktuskasvit
Joël Dicker

pienoiskuva|Joël Dicker vuonna 2013. Joël Dicker (s. 16. kesäkuuta 1985 Geneve) on sveitsiläinen ranskankielinen kirjailija. Vuonna 2005 Dicker julkaisi novellin Le Tigre, joka palkittiin nuorten kirjailijoiden PIJA- palkinnolla (Prix international des jeunes auteurs). Vuonna 2010 hän sai Prix des Ecrivains Genevois -palkinnon SOE-joukkoja käsitelleellä romaanikäsikirjoituksellaan Les Derniers Jours de Nos Pères, joka julkaistiin vuonna 2012. Vuonna 2012 julkaistiin Dickerin läpimurtoromaani La Vérité sur l'affaire Harry Quebert, josta tuli myyntimenestys. Ensimmäisen vuoden aikana sitä myytiin pelkästään Ranskassa lähes miljoona kappaletta. Teos on käännetty yli 30 kielelle ja julkaistu yli 45 maassa. Maailmanlaajuisesti sitä on myyty yli kolme miljoonaa kappaletta. Teos ilmestyi Anna-Maija Viitasen suomentamana nimellä Totuus Harry Quebertin tapauksesta Tammen Keltaisessa kirjastossa vuonna 2014. Suomenkielistä käännöstä on myyty noin 25 000 kappaletta. Teoksesta on tehty vuonna 2018 samanniminen televisiosarja, jossa pääosia esittävät Patrick Dempsey ja Ben Schnetzer. Vuonna 2015 ilmestyi Dickerin romaani Le livre des Baltimore (suom. Baltimoren sukuhaaran tragedia, 2016). Teosta myytiin Ranskassa kolmen kuukauden kuluessa ilmestymisestä 500 000 kappaletta. Dicker valmistui oikeustieteen maisteriksi Geneven yliopistosta vuonna 2010. ==Suomennetut teokset== * * * * * == Lähteet == ==Aiheesta muualla== * Kirjakerho: Totuus Harry Quebertin tapauksesta Yle Areena. (Radio- ohjelma) Luokka:Sveitsiläiset kirjailijat Luokka:Vuonna 1985 syntyneet Luokka:Elävät henkilöt
Neowerdermannia

Neowerdermannia on eteläamerikkalainen kaktuskasvisuku. Se on nimetty saksalaisen Erich Werdermannin mukaan.Anderson 2001:482s == Tuntomerkit == Suvun molemmat lajit ovat pallomaisia, toisinaan päältä litistyneitä, yksittäin kasvavia, matalakasvuisia. Niillä on tukeva pääjuuri. Varressa on noin 16 epäselvää, tavallisesti spiraalimaista uurretta, jotka ovat jakautuneet kyhmyiksi (podarioiksi). Areoleiksi kutsutut kääpiöversot sijaitsevat podarioitten yläpinnan tyvellä. Niissä on piikkejä, joist jotkin ovat käyriä tai jopa koukkumaisia. Kukat sijaitsevat podarioitten päässä, ovat avoinna päivisin, putkimaisia ja väriltään valkoisia tai sini- tai vaaleanpunaisen sävyisiä. Kukkapohjuksessa on möyheitä suomuja ja piikittömiä ja karvattomia areoleja. Hedelmä on pyöreä ja avautuu sivultaan. Siemenet ovat leveän soikeita ja niissä on kirjava siemenvalkuainen (endospermi).Anderson 2001:483 == Levinneisyys == Suvussa on kaksi lajia, jotka kasvavat eri alueilla. Neowerdermannia vorwerckii kasvaa Pohjois-Argentiinassa ja Etelä- Boliviassa, N. chilensis taas Perussa ja Pohjois-Chilessä. == Lähteet == Anderson, E. F. 2001: The Cactus Family. - Timber Press. Portland, Oregon. ISBN 0-88192-498-9 === Viitteet === Luokka: Kaktuskasvit
Don Marshall

Donald Robert Marshall (23. maaliskuuta 1932 Verdun, Kanada – 10. lokakuuta 2024) oli kanadalainen jääkiekkoilija. Hän pelasi NHL:ssä vuodesta 1951 vuoteen 1972. Urallaan Marshall pelasi neljässä NHL-joukkueessa. Hän voitti Stanley Cupin viisi kertaa Montreal Canadiensissä vuosina 1956–1960. Marshall pelasi 1 176 NHL-ottelua tehden 265 maalia ja 324 syöttöpistettä. ==Kunnianosoitukset== * No. 75 kaikkien aikojen New York Rangersin pelaajista kirjassa 100 Ranger Greats (John Wiley & Sons, 2009). * No. 60 kaikkien aikojen Montreal Canadiensin pelaajista. (Tom Collins, The Ryan Coke Experience, 2009). ==Katso myös== * Luettelo tuhat ottelua pelanneista NHL- pelaajista == Lähteet == ==Aiheesta muualla== * Luokka:Kanadalaiset jääkiekkoilijat Luokka:Vuonna 1932 syntyneet Luokka:Vuonna 2024 kuolleet
Pezizomycotina

Pezizomycotina on kotelosienten kaareen kuuluva alakaari. Se on kotelosienten laajin alakaari, johon kuuluu yli 32000 lajia. Siihen kuuluvia luokkia ovat Arthoniomycetes, Dothideomycetes, Eurotiomycetes, Laboulbeniomycetes, Lecanoromycetes, Leotiomycetes, Lichinomycetes, Pezizomycetes ja Sordariomycetes. Alakaareen kuuluvilla lajeilla on yhteistä se, että ne muodostavat ohuita sienirihmoja. == Lähteet == Luokka:Kotelosienet
Mansour bin Zayed al-Nahyan

Mansur bin Zayed bin Sultan bin Zayed bin Khalifa Al Nahyan (s. 20. marraskuuta 1970) on arabiemiirikuntalainen liikemies ja poliitikko. Hän on Yhdistyneiden Arabiemiraattien perustajan ja presidentin Zayid ibn Sultan Al Nahyanin poika. Mansur on ollut maan varapääministeri vuodesta 2009 lähtien, mutta hänen poliittinen toimintansa ei ole juuri näkynyt julkisuudessa. Mansur tunnetaan ulkomailla etenkin Manchester City FC:n omistajana. Mansurin varallisuuden perustana on International Petroleum Investment Company -niminen öljy-yhtiö, mutta hän on sijoittanut varojaan taitavasti myös ulkomailla. Osakesijoitusten lisäksi Mansur on ostanut loistojahteja, kalliita autoja, kuten Lamborghini Reventonin ja Ferrari Enzon, sekä ylenpalttisen luksushotellin Emirates Palace. == Lähteet == Luokka:Arabiemiraattilaiset ministerit Luokka:Vuonna 1970 syntyneet Luokka:Elävät henkilöt
Artisokkakaktus

Artisokkakaktus (Obregonia denegrii) on meksikolainen, sukunsa ainoa kaktuskasvilaji. Tieteellinen sukunimi tulee Meksikon ensimmäisen presidentin, Álvaro Obregónin, nimestä.Anderson 2001:484 == Ulkonäkö ja koko == Artisokkakaktus on tavallisesi yksivartinen, litistyneen pallomainen, tuskin maan pinnasta kohoava ja vihertävänruskea kaktuslaji. Sen latva on villakarvainen, korkeutta voi joskus harvoin olla jopa 30 cm, ja varren läpimitta on 2,5–20 cm. Pääjuuri on iso, juurikkaan muotoinen. Varren kyhmyt (podariot) ovat järjestyneet spiraalimaisesti ja ne ovat sileitä ja teräväkärkisiä. Niiden kärjessä sijaitsevat areolit, joissa on kolme tai neljä vaaleanruskeaa, hieman taipuisaa piikkiä. Varren kärkeen kehittyvät kukat, jotka ovat avoinna päivällä. Muodoltaan ne ovat suppilomaisia, väriltään valkoisia, uloimpien kehälehtien keskisuonet ovat ruskehtavan punaiset. Hedelmä on nuijamainen, vaaleanruskea, aluksi mehevä, myöhemmin kuiva, pinnaltaan paljas ja avautumaton. Se sisältää päärynänmuotoisia mustia siemeniä. thumb|vasen|Obregonia denegrii thumb|vasen|Kukkia == Levinneisyys == Artisokkakaktus on kotoisin melko pieneltä alueelta Meksikosta, Tamaulipasin osavaltiossa sijaitsevasta Jamauven kalkkikivilaaksosta. Sen luonnonvarainen populaatio on suuresti kärsinyt keräämisestä ja kasvupaikkojen ottamisesta maanviljelyskäyttöön. == Lähteet == *Anderson E. F. 2001: The Cactus Family. - Timber Press. Portland, Oregon. ISBN 0-88192-498-9 *Kasvien suomenkieliset nimet. === Viitteet === Luokka:Kaktuskasvit Luokka:Uhanalaiset kasvit
Gene Haas

Gene Francis Haas (s. 12. marraskuuta 1952) on yhdysvaltalainen liikemies ja kilpa-autoilun taustavaikuttaja. Haas on CNC-työstökoneita valmistavan Haas Automation -yhtiön perustaja, toimitusjohtaja ja ainoa osakkeenomistaja. Vuonna 1983 perustettu yhtiö työllisti vuonna 2013 maailmanlaajuisesti 1 500 työntekijää. Haas pidätettiin kesäkuussa vuonna 2006 veronkierrosta epäiltynä, oikeudenkäynnin sijaan Haas tunnusti syytteet ja teki syyttäjän kanssa sopimuksen kahden vuoden vankeusrangaistuksesta ja 75 miljoonan dollarin vahingonkorvauksista. Haas vapautettiin ehdonalaiseen toukokuussa vuonna 2009 suoritettuaan tuomiostaan 16 kuukautta liittovaltion vankilassa Lompocissa Kaliforniassa. ==Moottoriurheilu== Oman NASCAR-tallin Haas on omistanut vuodesta 2002 lähtien. Nykyisin Stewart-Haas Racing -nimellä kulkevan tallin toinen osaomistaja on kolminkertainen Sprint Cup -mestari Tony Stewart. Vuonna 2014 Haas sai luvan perustaa uuden F1-tallin. Haas F1 Team -nimellä kulkevan tallin oli alun perin tarkoitus debytoida ykkösissä kaudella 2015, mutta lopulta aloitusajankohtaa siirrettiin vuodella eteenpäin. Luokka:Yhdysvaltalaiset liikemiehet Luokka:Talousrikoksista tuomitut henkilöt Luokka:Moottoriurheilun henkilöt Luokka:Vuonna 1952 syntyneet Luokka:Elävät henkilöt
Mädäntynyt kuha

Mädäntynyt kuha on suomalaisen taiteilijan Akseli Gallen-Kallelan kankaalle maalaama öljyvärityö vuodelta 1884. Teos kuuluu Ateneumin taidemuseon kokoelmiin, jonne se hankittiin vuonna 1917. Maalaus on kooltaan 44,5 × 37 cm. Gallen-Kallela maalasi työn myöhään syyskuussa tyrvääläisissä lapsuudenmaisemissaan. Hän oli tuolloin vain 19-vuotias. Teosta on pidetty hyvänä esimerkkinä nuoren Gallen-Kallelan kehittyneestä sivellintekniikasta. Sen on myös sanottu kuvaavan varsin kesyllä tavalla kuolemaa, joka on yksi Gallen-Kallelan taiteen toistuvista teemoista. ==Lähteet== ==Aiheesta muualla== * Mädäntynyt kuha (1884) Suomen Kansallisgallerian sivuilla - teoksen kuva Luokka:Ateneumin kokoelmat Luokka:Akseli Gallen-Kallelan maalaukset
Salakkalahti

thumb|Salakkalahtea ja Hotelli Družba. Salakkalahti (, Buhta Bolšoi Kovš) on merenlahti ja entinen kaupunginosa Viipurissa. Merenlahdesta nykyään käytettävä venäjänkielinen nimi Bolšoi Kovš tarkoittaa isoa kauhaa eli Otavan tähtikuviota. == Merenlahti == Salakkalahti on noin 450 metriä pitkä ja 100–180 metriä leveä merenlahti, joka sijaitsee Viipurin vanhan kaupunkikeskustan pohjoispuolella. Se on osa Viipurinlahden ja Suomenvedenpohjan yhdistävää Linnasalmea. Aikoinaan muun muassa matkustajasatamana toiminut eteläranta on nykyään lähinnä puistoalueena. Lahden pohjukassa sijaitseva Salakkalahden puisto rakennettiin jo 1800-luvun jälkipuoliskolla. Myös Revonhännäksi kutsutun pohjoisrannan puolella ovat nykyään muun muassa Hotelli Družba sekä Viipurin linja-autoasema. == Kaupunginosa == Salakkalahden kaupunginosa käsitti aikoinaan Salakkalahdenpuiston lisäksi vain lahden eteläpuolella sijainneet kolme korttelia, mutta myös Viipurin kauppatori ulottui Salakkalahden rantaan. Sen kautta kulki Pietari–Viipuri-radalta kaupungin satamaan johtava rautatie eli niin sanottu Vanha satamarata. Salakkalahdenkadun (nyk. Leningradskij Prospekt) varrella toimi kuuluisa Hotelli Belvedere, jonka suunnitteli arkkitehti Fredrik August Odenwall vuonna 1879. Heinäkuussa 1906 hotellissa annettiin Viipurin manifestina tunnettu julistus. Talviaikaan Salakkalahden jäätä käytettiin luistinratana. Erityisen suosittu peli oli jääpallo ja Salakkalahti toimi myös Viipurin Susien ja Viipurin Palloseuran kotikenttänä.Sudet 100-vuotta, syntytarina Sudet. Viitattu 23.10.2014. Vuoden 1930 väestönlaskennassa Salakkalahdessa oli 762 asukasta, joista 656 oli suomenkielisiä, 56 ruotsinkielisiä ja 50 muunkielisiä. == Kuvia == File:Vyborg. The building of the former Hotel Belvedere, where stayed Vladimir Ulyanov-Lenin and Nadezhda Krupskaya. (Leningradsky Prospect, 16).JPG|Entinen Hotelli Belvedere. File:Vyborg June2012 Korolenko Hotel Ship.jpg|Hostellilaiva Korolenko Salakkalahden pohjoisrannalla. Tiedosto:Korolenko 2017-09 1504376932.jpg|Hostellilaiva Korolenko palaneena ja uponneena ja verhottuna Viipurissa 2.9.2017 == Lähteet == *VirtuaaliViipuri 1939 === Viitteet === == Aiheesta muualla == Luokka:Viipurin kaupunginosat Luokka:Suomenlahti Luokka:Leningradin alueen lahdet Luokka:Viipurin luonto
Elfrid Payton

Elfrid Payton Jr. (s. 22. helmikuuta 1994 Gretna, Louisiana) on yhdysvaltalainen koripalloilija, pelipaikaltaan pelintekijä. Hän pelaa NBA- liigan New York Knicksissä. Payton aloitti NBA-uransa Orlando Magicissä vuonna 2014. Hänet myytiin Phoenix Sunsiin helmikuussa 2018. Heinäkuussa 2018 hän siirtyi New Orleans Pelicansiin. Payton kuului Yhdysvaltain kultamitalijoukkueeseen alle 19-vuotiaiden MM-kilpailuissa 2013. Paytonin isä Elfrid Payton Sr. pelasi kanadalaisen jalkapallon ammattilaisliiga CFL:ssä vuosina 1991–2004. == Lähteet == Luokka:Yhdysvaltalaiset koripalloilijat Luokka:Vuonna 1994 syntyneet Luokka:Elävät henkilöt
Thierry Paterlini

Thierry Paterlini (s. 27. huhtikuuta 1975 Chur, Sveitsi) on sveitsiläinen uransa päättänyt jääkiekkoilija. ==Ura== Paterlini pelasi ensimmäistä kertaa National League B:ssä Grasshopper Club Zürichin paidassa 1993. Kaudeksi 1996 Paterlini siirtyi SC Bernin joukkueeseen National League A:han. Hän pelasi neljä kautta SC Bernissä, neljä HC Davosissa, kolme ZSC Lionsissa ja kaksi kautta HC Luganossa. ===Maajoukkue=== Paterlini valittiin Sveitsin maajoukkueeseen Vancouverin talviolympialaisiin 2010. Aiemmin hän oli edustanut Sveitsiä U20 MM-kisoissa 1994 ja 1995, MM-kisoissa 1997, 2002, 2003, 2004, 2005, 2006, 2007, 2008 ja 2009 sekä talviolympialaisissa 2006. == Lähteet == ==Aiheesta muualla== * * Luokka:Sveitsiläiset jääkiekkoilijat Luokka:Vuonna 1975 syntyneet Luokka:Elävät henkilöt
Linnarisuttaja

Linnarisuttaja (Phacellodomus rufifrons) on orneeroiden heimoon kuuluva eteläamerikkalainen varpuslintu. Sen aiempi suomenkielinen nimi oli laidunorneero. ==Levinneisyys== Linnarisuttajaa tavataan Argentiinassa, Boliviassa, Brasiliassa, Kolumbiassa, Ecuadorissa, Paraguayssa, Perussa ja Venezuelassa. Lajia on kuvattu yleiseksi, ja sen kanta on vakaa. Se on luokiteltu elinvoimaiseksi. ==Lähteet== Luokka:Risuttajat
Pikkurisuttaja

Pikkurisuttaja (Phacellodomus sibilatrix) eli aiemmalta nimeltään pikkumajaorneero on orneeroiden heimoon kuuluva varpuslintu. ==Levinneisyys== Pikkurisuttajaa tavataan Argentiinassa, Boliviassa, Paraguayssa, ja Uruguayssa. Lajia on kuvattu melko yleiseksi, ja sen kanta on vakaa. Se on luokiteltu elinvoimaiseksi. ==Lähteet== Luokka:Risuttajat
Viiruotsarisuttaja

Viiruotsarisuttaja (Phacellodomus striaticeps) eli aiemmalta nimeltään viiruotsaorneero on orneeroiden heimoon kuuluva varpuslintu. ==Levinneisyys== Viiruotsarisuttajaa tavataan Argentiinassa, Boliviassa ja Perussa. Lajia on kuvattu harvinaiseksi. Sen kanta on kuitenkin vakaa, ja laji on luokiteltu elinvoimaiseksi. ==Lähteet== Luokka:Risuttajat
Pilkkurintarisuttaja

Pilkkurintarisuttaja eli aiemmalta nimeltään pilkkurintaorneero (Phacellodomus striaticollis) on orneeroiden heimoon kuuluva varpuslintu. ==Levinneisyys== Pilkkurintarisuttajaa tavataan Argentiinassa, Boliviassa, Brasiliassa, Paraguayssa ja Uruguayssa. Lajia on melko yleiseksi, ja sen kanta on vakaa. Se on luokiteltu elinvoimaiseksi. ==Lähteet== Luokka:Risuttajat
Elga Sesemann

Elga Charlotte Sesemann (28. maaliskuuta 1922 Viipuri – 21. tammikuuta 2007 Helsinki) oli suomalainen taidemaalari. Sesemann opiskeli Taideteollisuuskoulussa, Suomen taideakatemian koulussa (1941–1943) ja Vapaassa taidekoulussa (1943–1944). Hän teki läpimurtonsa vuonna 1945, ja hänet luetaan 1940-luvun merkittäviin ekspressionisteihin. Sesemannin maalauksia kuuluu Ateneumin, Taidekoti Kirpilän, Bäcksbackan kokoelmiin Helsingin taidemuseossa, sekä Tukholman Moderna Museetin kokoelmiin. Sesemann osallistui ensimmäiseen näyttelyyn vuonna 1943 ja piti ensimmäisen yksityisnäyttelynsä Bäcksbackan galleriassa vuonna 1945. Hänen töitään on ollut näytteillä muun muassa Helsingissä ja monissa muissa Suomen kaupungeissa, Tukholmassa, Oslossa, Stuttgartissa, Pekingissä, Tokiossa ja New Yorkissa. Sesemannille myönnettiin valtion taiteilijaeläke vuonna 1982. Vuonna 2002 80-vuotiaana hän julkaisi runokokoelman Sade kirjoitti lyijykynällä. Sesemann kuoli 21. tammikuuta 2007 keuhkokuumeeseen sairaalassa Helsingissä. Hänet siunattiin Saksalaisessa kirkossa Helsingissä ja haudattiin sukuhautaan Hietaniemen hautausmaalle Helsingissä. Sesemann oli naimisissa taidemaalari Seppo Näätäsen kanssa vuodesta 1945 miehen syöpäkuolemaan saakka vuonna 1964. Elga Sesemannin kirja Kuvajaisia – Erään omakuvan taustamaisemaa ilmestyi WSOY:n kustantamana 1959. == Teoksia == * Kukkaismyyjä == Lähteet == == Aiheesta muualla == * *Kuvataiteilijamatrikkeli * Luokka:Suomalaiset taidemaalarit Luokka:Vuonna 1922 syntyneet Luokka:Vuonna 2007 kuolleet
Naskalirisuttaja

Naskalirisuttaja (Phacellodomus dorsalis) eli aiemmalta nimeltään naskaliorneero on orneeroiden heimoon kuuluva varpuslintu. ==Levinneisyys== Naskalirisuttajaa tavataan pienellä alueella Perun luoteisosissa. Sen kannaksi arvioidaan 10 000–19 999 yksilöä. Lajia uhkaa sen elinympäristöjen niityjen ja pensaikkojen tuhoutuminen, ja se on luokiteltu silmälläpidettäväksi. ==Lähteet== Luokka:Risuttajat
Isorisuttaja

Isorisuttaja (Phacellodomus ruber) eli aiemmalta nimeltään isomajaorneero on orneeroiden heimoon kuuluva varpuslintu. ==Levinneisyys== Isorisuttajaa tavataan laajalla alueella Etelä-Amerikan keskiosissa. Lajia on kuvailtu yleiseksi, ja sen kanta on vakaa. Se on luokiteltu elinvoimaiseksi. ==Lähteet== Luokka:Risuttajat
Ruskorisuttaja

Ruakorisuttaja (Phacellodomus erythrophthalmus) eli aiemmalta nimeltään punasilmäorneero on orneeroiden heimoon kuuluva varpuslintu. ==Levinneisyys== Ruskorisuttajaa tavataan Brasiliassa. Sen kanta on vakaa, ja laji on luokiteltu elinvoimaiseksi. ==Lähteet== Luokka:Risuttajat
Punasilmärisuttaja

Punasilmärisuttaja (Phacellodomus ferrugineigula) on orneeroiden heimoon kuuluva varpuslintu. Sitä on aiemmin pidetty samana lajina ruskorisuttajan (Phacellodomus erythrophthalmus) kanssa. Punasilmärisuttajaa tavataan Brasiliassa ja Uruguayssa. Se on luokiteltu elinvoimaiseksi. ==Lähteet== Luokka:Risuttajat
Franz Gruber

Franz Xaver Gruber (25. marraskuuta 1778 - 7\. kesäkuuta 1863) oli itävaltalainen alkeis­koulun opettaja ja kirkko­urkuri Arnsdorfin kylässä. Hänet tunnetaan parhaiten joululaulun Jouluyö, juhlayö () säveltäjänä. == Elämä == Franz Xaver Gruber syntyi 25. marraskuuta 1787 Hochburgin kylässä Ylä-Itä­vallassa pellavan­kutojien Josef ja Maria Gruberin pojaksi. Kasteessa hän sai etu­nimikseen Condar Xavier, mutta nimi muutettiin myöhemmin muotoon Franz Xaver. Hochburgilainen musiikin­opettaja Andreas Peterlechner antoi hänelle musiikin opetusta. Gruber toimi kutojana 18-vuotiaaksi saakka, sen jälkeen hän opiskeli koulun­opettajaksi. Hän jatkoi musiikin opintojaan Burghausenissa kirkko­urkuri Georg Hartdoblerin oppilaana. Vuonna 1807 Gruber tuli koulun­opettajaksi Arnsdorfiin. Hän tuli myös kirkon suntioksi ja urkuriksi. Vuonna 1808 hän meni naimisiin lesken, Maria Elisabeth Fischinger engelsbergerin kanssa. He saivat kaksi lasta, jotka molemmat kuolivat nuorina. Ensimmäisen vaimonsa kuoleman jälkeen vuonna 1825 Gruber meni naimisiin entisen opiskelijan, Maria Breitfussin kanssa. He saivat kymmenen lasta, joista neljä eli aikuis­ikään saakka. Vuonna 1820 Gruber muutti Berndorfiin sekä myöhemmin Halleiniin Salzburgin osavaltioon, jossa hänet nimitettiin kuoron­johtaksi, kanttoriksi ja urkuriksi. Maria Gruber kuoli synnytykseen vuonna 1841. Seuraavana vuonna Franz Gruber meni naimisiin Katherine Wimmerin kanssa. == Jouluyö, juhlayö == thumb|Franz Gruberin muotokuva Oberndorf bei Salzburgin Hiljaisen yön kappelissa Vuonna 1816 Gruber otti vastaan urkurin ja kuoron­johtajan virat Pyhän Nikolauksen kirkossa naapuri­kylässä, Oberndorf bei Salzburgissa. Yhdessä katolisen pappi Joseph Mohrin kanssa, joka kirjoitti laulun alku­peräiset saksan­kieliset sanat, Gruber sävelsi joululaulun Jouluyö, juhlayö. Jouluaattona 1818 Mohr, Pyhän Nikolauksen kirkon apulais­pastori, näytti Gruberille vuonna 1816 kirjoittamansa kuusisäkeistöisen runon. Hän pyysi Gruberia säveltämään sen. Kirkon urut olivat epä­kunnossa, minkä vuoksi Gruber käytti säveltämisessä apunaan kitaraa. Laulun lauloivat ensimmäisinä yhdessä Mohr ja Gruber joulu­yönä keski­yön messussa, jolloin Mohr soitti kitaraa ja kuoro toisti jokaisen säkeistön kaksi viimeistä säettä. Myöhempinä vuosina Gruber laati sävelmästä sovituksia uruille sekä uruille ja orkesterille yhdessä. Hän sävelsi myös suuren määrän muita joulu­lauluja ja messuja, joista monia julkaistaan yhä uusina painoksina ja lauletaan Itä­vallan kirkoissa. ==Lähteet == == Aiheesta muualla == *Silent Night Association Gruberin elämäkerta *Laulun historia *Born between Salzburg and Braunau am Inn *Free scores Mutopia Projectissa Luokka:Itävaltalaiset urkurit Luokka:Itävaltalaiset säveltäjät Luokka:Vuonna 1778 syntyneet Luokka:Vuonna 1863 kuolleet
Täplärintarisuttaja

Täplärintarisuttaja (Phacellodomus maculipectus) on orneeroiden heimoon kuuluva varpuslintu. Sitä on aiemmin pidetty samana lajina pilkkurintarisuttajan (Phacellodomus striaticollis) kanssa. Täplärintarisuttajaa tavataan Argentiinassa ja Boliviassa. Se on luokiteltu elinvoimaiseksi. ==Lähteet== Luokka:Risuttajat
Voittamaton (romaani)

Voittamaton (alkuteos puolaksi Niezwyciężony, 1964 suom. Päivi Paloposki, Kirsti Siraste) on Stanisław Lemin kirjoittama tieteisromaani matkasta tuntemattomalle planeetalle ja siellä kohdatusta vihamielisestä elämänmuodosta. Kirjassa on kovan scifin, jännityksen ja kauhun aineksia.Voittamaton Kuopio.fi (Arkistoitu) Lem kuvaa teoksessaan erästä kone- evoluution lopputulosta, pienistä roboteista koostuvaa parvea. == Juoni == Regis III on autio, aavikoiden ja merten peittämä planeetta. Avaruusalus Kondor katosi pian sen jälkeen, kun se laskeutui planeetalle. Niinpä Kondorin sisaralus Voittamaton laskeutuu karulle planeetalle ottamaan selvää, miten Kondorille kävi ja tutkimaan planeettaa. Suojatoimet ovat äärimmäiset. Elämää planeetalla on vain merissä. Mikä on tuhonnut elämän maalta? Kondor löytyykin, mutta sen miehistö kuolleena. Vaaraksi paljastuu pienistä metallieliöistä koostuva pilvi. Miten Voittamattomalle käy? == Lähteet == == Aiheesta muualla == *The Invincible *Alexandreev Devianart *RISINGSHADOW: Voittamaton Luokka: Stanislaw Lem Luokka: Tieteisromaanit Luokka: Puolalaiset kirjat Luokka: Vuoden 1964 kirjat
Ágrafa (kunta)

Ágrafa () on Kreikan kylä ja samanniminen kunta (Δήμος Αγράφων, Dímos Agráfon), joka sijaitsee Evrytanían alueyksikössä Keski-Kreikan alueella. Koko kunnan pinta-ala on 924,1 neliökilometriä ja väkiluku 6 976\. Varsinaisen Ágrafan kylän väkiluku on 310 (vuonna 2011). Kunnan kuntakeskus on Kerasochóri. Ágrafan kunta on saanut nimensä sen alueella sijaitsevista Ágrafavuorista. Nykyinen Ágrafan kunta muodostui, kun Ágrafa, Aperantía, Aspropótamos, Fragkísta ja Víniani yhdistyivät vuoden 2011 alussa Kallikrates- suunnitelman mukaisesti. == Kunnan osat == Vuoden 2011 kuntauudistuksesta lähtien Ágrafan kunta muodostuu viidestä kunnallisyksiköstä, jotka vastaavat uudistusta edeltäneitä kuntia. Kunnallisyksiköt sekä niihin kuuluvat kylä- ja kaupunkiyhdyskunnat ja asutukset ovat: Kunnallis­yksikkö Kylä- tai kaupunki­yhdys­kunta Kylä, kaupunki tai muu asutus Väkiluku (2011) Ágrafa Ágrafa Ágrafa 310 Gavrolisiáda 4 Kamária 8 Neráida 20 Palaiólakka 0 Parameríta 16 Petrálona 40 Epinianá Anifóra 9 Asprórrevma 0 Droséla 31 Epinianá 151 Ptéri 0 Márathos Katsantónis 22 Márathos 102 Sélo 7 Monastiráki Kefalóvryso 30 Monastiráki 62 Trídendro Trídendro 80 Trováto Ágios Athanásios 54 Kavákia 9 Trováto 108 Vrangianá Déndros 0 Élatos 0 Karyá 0 Koustésa 24 Valári 13 Vrangianá 42 Yhteensä: 1 142 Aperantía Granítsa Áno Potamiá 43 Armámpela 30 Granítsa 371 Káto Potamiá 117 Liméri Liméri 170 Lithochóri Lithochóri 206 Sivísti Chrísova 52 Pratovoúni 22 Topóliana Kastráki 23 Topóliana 110 Vérniko 7 Valaóra Kastráki 146 Kondylaíika 52 Valaóra 171 Voúlpi Longítsi 61 Voúlpi 158 Yhteensä: 1 739 Aspropótamos Kédra Diáselo 48 Kédra 118 Palaió Chorió 58 Lepianá Ágios Vlásios 140 Lepianá 56 Varká 6 Néo Argýri Dafnoúla 165 Néo Argýri 122 Prasiá Ágios Ioánnis Pródromos 29 Fousianá 67 Metaxádes 27 Prasiá 78 Vasilési 72 Raptópoulo Itéa 101 Káto Raptópoulo 112 Palaiochóri 55 Raptópoulo 327 Yhteensä: 1 581 Fragkísta Anatolikí Fragkísta Anatolikí Fragkísta 177 Dytikí Fragkísta Dytikí Fragkísta 355 Goulaíika 32 Karakási 7 Peroulaíika 0 Episkopí Episkopí 25 Fteliá 24 Pýrnos 16 Marathiá Amíriani 11 Káto Marathiá 0 Marathiá 69 Parkió 11 Palaiochóri Ágios Geórgios 112 Neochóri 41 Palaiochóri 57 Palaiokatoúna Ágios Prokópios 243 Ampáres 17 Tsoúkka 130 Tripótamo Kaïpanáki 27 Kopsaíika 31 Moní Tatárnis (luostari) 5 Tripótamo 119 Vrekaíika 38 Yhteensä: 1 547 Víniani Ágios Dimítrios Ágios Dimítrios 29 Gávrina 14 Chrýso Ágios Konstantínos 7 Chrýso 42 Dáfni Dáfni 200 Kerasochóri Agía Triáda 26 Kerasochóri 174 Kréntis 267 Skamniá 6 Mavrommáta Longiés 7 Mavrommáta 65 Víniani Néa Víniani 127 Víniani 3 Yhteensä: 967 Yhteensä: 6 976 == Lähteet == == Aiheesta muualla == * Δήμος Αγράφων . Ágrafan kunnan verkkosivut. *
Alíartos-Thespiés

Alíartos-Thespiés ( eli Δήμος Αλιάρτου-Θεσπιέων, Dímos Aliártou-Thespiéon) on Kreikan kunta, joka sijaitsee Boiotian alueyksikössä Keski-Kreikan alueella. Kunnan pinta-ala on 256,507 neliökilometriä ja väkiluku 10 887 (vuonna 2011). Alíartos-Thespiéen kunta muodostui, kun Alíartos ja Thespiés yhdistyivät vuoden 2011 alussa Kallikrates-suunnitelman mukaisesti. Yhdistyneen kunnan nimi oli alun perin Alíartoksen kunta (Δήμος Αλιάρτου, Dímos Aliártou), mutta se vaihdettiin vuonna 2014 Alíartos-Thespiéen kunnaksi. == Kunnan osat == Vuoden 2011 kuntauudistuksesta lähtien Alíartoksen kunta muodostuu kahdesta kunnallisyksiköstä, jotka vastaavat uudistusta edeltäneitä kuntia. Kunnallisyksiköt sekä niihin kuuluvat kylä- ja kaupunkiyhdyskunnat ja asutukset ovat: Kunnallis­yksikkö Kylä- tai kaupunki­yhdys­kunta Kylä, kaupunki tai muu asutus Väkiluku (2011) Alíartos Alíartos Alíartos 4 402 Mázi 445 Evangelístria Evangelístria 191 Moní Evangelistrías (luostari) 16 Pétra Pétra 347 Solinári Solinári 340 Ypsilántis Ypsilántis 353 Yhteensä: 6 094 Thespiés Áskri Áskri 622 Leontári Leontári 904 Mavrommáti Mavrommáti 1 847 Neochóri Neochóri 281 Thespiés Thespiés 1 139 Yhteensä: 4 793 Yhteensä: 10 887 == Lähteet == == Aiheesta muualla == * Δήμος Αλιάρτου-Θεσπιέων. Alíartos- Thespiéen kunnan verkkosivut. *